open-index/open-wikipedia-markdown huggingface dataset:
Αλέξανδρος Γκαλίτσιος

Ο **Αλέξανδρος Γκαλίτσιος **(γενν. 20 Απριλίου 1993) είναι Έλληνας ποδοσφαιριστής που αγωνίζεται ως Κεντρικός αμυντικός στον Α.Ο. Ανθούπολη Λάρισας. Είναι γιος του πρώην ποδοσφαιριστή Γιάννη Γκαλίτσιου και αδελφός του επίσης ποδοσφαιριστή Γιώργου Γκαλίτσιου.

## Καριέρα
Ο Γκαλίτσιος ξεκίνησε το ποδόσφαιρο από τα τμήματα υποδομής της ΑΕΛ, τον Ιούνιο του 2008. Μετά από αρκετές επιτυχημένες εμφανίσεις στο πρωτάθλημα των Κ-21, προήχθη στην πρώτη ομάδα τον Ιανουάριο του 2012, υπογράφοντας συμβόλαιο με διάρκεια 4,5 χρόνια. Έκανε το επαγγελματικό ντεμπούτο του στις 9 Μαΐου 2012, εναντίον του Πανθρακικού, υπό τις οδηγίες του Μιχάλη Ζιώγα.

## Διεθνής καριέρα
Ο Γκαλίτσιος εκπροσώπησε την Ελλάδα με τις Εθνικές ομάδες των Κ17 και Κ19. Έκανε το διεθνές ντεμπούτο του με την Κ19, στις 3 Σεπτεμβρίου 2011, σε φιλικό αγώνα εναντίον της Σουηδίας.

## Προσωπική ζωή
Είναι ο νεότερος γιος του πρώην ποδοσφαιριστή και αρχηγού της ΑΕΛ, Γιάννη Γκαλίτσιου, και ο αδελφός του επίσης ποδοσφαιριστή, Γιώργου Γκαλίτσιου.

## Αναφορές
* Επίσημο προφίλ στην ιστοσελίδα της ΑΕΛ FC 1964
* Επαγγελματικό Συμβόλαιο

## Εξωτερικοί σύνδεσμοι
* Προφίλ στο Scoresway.com
* Συνέντευξη
* Βίντεο & Φωτογραφίες στο Youtube

Κατηγορία:Ποδοσφαιριστές Α.Ε. Λάρισας
Κατηγορία:Έλληνες ποδοσφαιριστές
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Α.Ο. Ανθούπολης Λάρισας
Σισίνιος Τριφύλλης

Ο **Σισίνιος ο Τριφύλλης** ( ?  - 26 Ιουλίου 811) ήταν βυζαντινός πατρίκιος και στρατιωτικός επί αυτοκράτορα ´Νικηφόρου Α´.

Ο Σισίνιος πήρε μέρος στην εκστρατεία του Νικηφόρου κατά των Βουλγάρων και του Κρούμου το 811. Σε αυτή την εκστρατεία ο Κρούμος μην μπορώντας να αντιμετωπίσει το πολυάριθμο βυζαντινό στρατό υποχωρούσε διαρκώς και ζητούσε ειρήνη από τον Νικηφόρο Α΄αλλά αυτός αρνούνταν. Σε κάποιο σημείο της εκστρατείας τα βυζαντινά στρατεύματα πήγαιναν ασύνταχτα και σκορπισμένα έτσι βρήκαν την ευκαιρία οι Βούλγαροι να τους επιτεθούν. Ο αυτοκράτορας, μαζί ο Σισίνιος περικυκλώθηκαν στο στρατόπεδο τους με αποκλεισμένες όλες τις προσβάσεις, και στις 26 Ιουλίου οι Βούλγαροι επιτέθηκαν σκοτώνοντας πολλούς βυζαντινούς, τον αυτοκράτορα και τον Σισίνιο.

## παραπομπές


Κατηγορία:Βυζαντινοί Πατρίκιοι
Κατηγορία:Βυζαντινοί του 9ου αιώνα
Τζερμούκ

Το **Τζερμούκ** (αρμενικά: Ջերմուկ) είναι ορεινή λουτρόπολη και το κέντρο της αστικής κοινότητας Τζερμούκ στην επαρχία Βαγιότς Ντζορ στο νότιο τμήμα της Αρμενίας, σε απόσταση 53 χιλιομέτρων ανατολικά από την επαρχιακή πρωτεύουσα Γεγεγκναντζόρ. Θεωρούταν ένας από τους δημοφιλείς προορισμούς για ιατρικό τουρισμό στη Σοβιετική Ένωση.

Το Τζερμούκ είναι γνωστό για τις θερμές πηγές και τις μάρκες μεταλλικων νερών του που εμφιαλώνονται στην πόλη. Είναι ελκυστικό για τον καθαρό του αέρα, τον καταρράκτη, τις τεχνητές λίμνες, τα μονοπάτια πεζοπορίας, τα γύρω δάση και τις λίμνες με μεταλλικό νερό. Η πόλη αναπλάθεται για να γίνει ένα σύγχρονο κέντρο τουρισμού και υπηρεσιών υγείας. Διευθετείται επίσης για να γίνει ένα σημαντικό κέντρο σκακιού, με πολλά διεθνή πρωταθλήματα σκακιού προγραμματισμένα στην πόλη. Σύμφωνα με την επίσημη εκτίμηση του 2016, το Τζερμούκ είχε πληθυσμό περίπου 3.400 κατοίκων. Ωστόσο, από την απογραφή του 2011, ο πληθυσμός του Τζερμούκ ήταν 5.572. Τα κοντινά χωριά Χερχέρ (πληθ 706), Καρμρασέν (πληθ 252) και Γκντεβάζ (πληθ 829) είναι επίσης μέρος του δήμου (κοινότητας) Τζερμούκ. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρμενίας
Χιτώνας (αποσαφήνιση)

Ο όρος **χιτώνας** ή **χιτών** μπορεί να αναφέρεται σε:

## Ανατομία
Χιτώνας ονομάζεται γενικά οποιοσδήποτε υμενώδης σχηματισμός που περιβάλλει ένα αυτούσιο όργανο συγκρατώντας έτσι το τοίχωμα αυτού, κατά το σχήμα του οργάνου. Ειδικότερα:

Στην ανατομία των *αρτηριών* έχουμε:

* Τον έσω, το μέσο και τον έξω χιτώνα.

Στην ανατομία του *λεπτού εντέρου* έχουμε:

* Τον βλεννογόνο χιτώνα.
* Τον Μυϊκό χιτώνα.
* Τον ορογόνο χιτώνα.
* Τον υποβλεννογόνιο  χιτώνα.

ομοίως στην ανατομία του *παχέος εντέρου*:

* Τον βλεννογόνο χιτώνα.
* Τον Μυϊκό χιτώνα.
* Τον ορογόνο χιτώνα.
* Τον υποβλεννογόνιο  χιτώνα.

Στην ανατομία του *οφθαλμού* έχουμε:

* Τον αμφιβληστροειδή χιτώνα, που καλύπτει το πίσω μέρος του οφθαλμού.

* Τον ινώδη χιτώνα, που αποτελεί το εξωτερικό στρώμα του ματιού.
* Τον κερατοειδή χιτώνα, που είναι το διαφανές μπροστινό μέρος του ματιού.
* Τον ραγοειδή ή αγγειώδη χιτώνα, που είναι το μεσαίο από τα τρία στρώματα από τα οποία αποτελείται το μάτι.
* Τον σκληρό χιτώνα, που αποτελεί ένα από τα δύο μέρη του ινώδους χιτώνα του ματιού.
* Τον χοριοειδή χιτώνα, που είναι το αγγειακό στρώμα του βολβού του ματιού.

## Βοτανική

* Χιτώνας, ονομάζεται καθένα από τα δύο περιβλήματα του σπερματικού πυρήνα των ανθέων.

## Ενδυμασία

* Στον χιτώνα ή χλαίνα, που ήταν αρχαίο ελληνικό ένδυμα.

## Θρησκεία

* Στον χιτώνα του Οβιέδο, για τον οποίο υποστηρίζεται ότι τυλίχθηκε γύρω από το κεφάλι του Ιησού Χριστού μετά τον θάνατό του.

## Μυθολογία

* Στον χιτώνα του κένταυρου Νέσσου, που σύμφωνα με την ελληνική μυθολογία σκότωσε τον Ηρακλή.
Σίρλεϊ Ίτον

Η **Σίρλεϊ Ίτον** (αγγλικά: Shirley Eaton, 12 Ιανουαρίου 1937) είναι Αγγλίδα πρώην ηθοποιός και συγγραφέας. Κατά την διάρκεια των δεκαετίων 1950 και 1960 υπήρξε συμβόλο του σεξ. Ο πιο γνωστός κινηματογραφικός ρόλος της ήταν της Τζιλ Μαστέρσον στην ταινία Ο Χρυσοδάκτυλος του 1964.

## Φιλμογραφία

## Παραπομπές


## Εξωτερικοί σύνδεσμοι
* Η 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Άγγλοι απομνημονευματογράφοι
Κατηγορία:Άγγλοι συγγραφείς
Υπουργείο Εθνικής Οικονομίας

Το **Υπουργείο Εθνικής Οικονομίας** της Ελλάδας υπήρχε από τις αρχές (1911), μέχρι το τέλος του 20ου αιώνα (2000), με διαστήματα κατά τα οποία είχε αντικατασταθεί με άλλα υπουργεία.

Δημιουργήθηκε τις 20 Ιουνίου 1911 από την Κυβέρνηση Ελευθερίου Βενιζέλου 1910 με μετονομασία και μεταβολή του Υπουργείου Γεωργίας, Εμπορίου και Βιομηχανίας, με τον Νόμο 3798. Ανάμεσα στα αντικείμενά του ήταν και θέματα που το 1917 δόθηκαν στο Υπουργείο Γεωργίας και Δημοσίων Κτημάτων και στη συνέχεια, το 1919 πέρασαν στο Υπουργείο Γεωργίας. Το υπουργείο καταργήθηκε από τη δικτατορική  Κυβέρνηση Θεόδωρου Πάγκαλου 1925 και ανασυστάθηκε στις 3 Σεπτεμβρίου 1926 από την επαναστατική Κυβέρνηση Γεωργίου Κονδύλη 1926. Συνέχισε να υπάρχει μέχρι το 1950 (Κυβέρνηση Σοφοκλή Βενιζέλου Νοεμβρίου 1950), οπότε και καταργήθηκε. Το Υπουργείο ανασυστάθηκε και λειτούργησε κατά την διάρκεια της δικτατορικής Κυβέρνησης Γεωργίου Παπαδόπουλου του 1967 και καταργήθηκε από την επόμενη (διορισμένη) Κυβέρνηση Σπύρου Μαρκεζίνη, το 1973.  Συστάθηκε εκ νέου το 1981 από την Κυβέρνηση Ανδρέα Παπανδρέου με σημαντικές εξουσίες και παρέμεινε ως το 2002, οπότε συγχωνεύτηκε μαζί με το Υπουργείο Οικονομικών στο υπουργείο Οικονομίας και Οικονομικών με το ΠΔ 81/2002.

## Ιστορικά στοιχεία
Το Υπουργείο Γεωργίας, Εμπορίου και Βιομηχανίας είχε συσταθεί στις 28 Απριλίου του 1910 με τον Νόμο 3724 και είχε έξι τμήματα: Γεωργίας, Δασών, Εμπορίου και Βιομηχανίας, Μεταλλείων, Στατιστικής, και Ειδικού Λογιστηρίου.

Με τον Νόμο 3798 του 20 Ιουνίου 1911 μετονομάστηκε σε Υπουργείο Εθνικής Οικονομίας, το οποίο επιπλέον απέκτησε αρμοδιότητα και στην εποπτεία και συντήρηση δημοσίων δενδροστοιχιών και κήπων, καθώς και στην φυτεία που υπήρχε στον ζωολογικό κήπο του Φαλήρου, και στην υπηρεσία και εκμετάλλευση ιχθυοτροφείων, ιχθυοτρόφων υδάτων, θυννείων και κοραλλείων.

Με το Νόμο Γ.Κ. της 12 Αυγούστου 1911, τροποποιήθηκε ο Νόμος 260 που ρυθμίστηκαν τα των Εξωτερικών Γεωργικών Υπηρεσιών του Κράτους.

Στη συνέχεια, ως Υπουργείο Εθνικής Οικονομίας, απέκτησε με το Νόμο 241/1916 το «Τμήμα Γεωργικής Οικονομίας» και το «Τμήμα Ζωοτεχνικής και Κτηνιατρικής Υπηρεσίας».

Στις 14 Ιουνίου 1917 συστάθηκε το Υπουργείο Γεωργίας και Δημοσίων Κτημάτων, ενώ στις 9 Ιανουαρίου 1919 σχηματίστηκε το Υπουργείο Γεωργίας, και οι σχετικές αρμοδιότητες σταμάτησαν να είναι υπό την εποπτεία του Υπουργείου Εθνικής Οικονομίας.

## Υπουργοί Εθνικής Οικονομίας
### Υπουργοί Εθνικής Οικονομίας 1911 - 1926

Στην Κυβέρνηση Αθανασίου Ευταξία (19 Ιουλίου 1926 - 23 Αυγούστου 1926), δεν υπήρχε υπουργείο Εθνικής Οικονομίας

### Υπουργοί Εθνικής Οικονομίας 1926 - 1941

Στα χρόνια της Κατοχής δεν υπήρξε Υπουργείο Εθνικής Οικονομίας.

### Υπουργοί Εθνικής Οικονομίας 1944 - 1951

### Υπουργοί Εθνικής Οικονομίας 1967 - 1973

### Υπουργοί Εθνικής Οικονομίας 1981 - 2002

## Αναφορές


Εθνικης Οικονομιας
Ειρήνη Νικολοπούλου

Η **Ειρήνη Νικολοπούλου** (Πειραιάς, 16 Αυγούστου 1958) είναι Ελληνίδα δημοσιογράφος, και μία από τις μακροβιότερες παρουσιάστριες δελτίων ειδήσεων και εκπομπών της ελληνικής τηλεόρασης. Διακρίθηκε για τις αποκλειστικές συνεντεύξεις που έλαβε από διεθνείς προσωπικότητες και ήταν η βασική παρουσιάστρια των δύο επίσημων εκπομπών της Οργανωτικής Επιτροπής των Ολυμπιακών Αγώνων της Αθήνας - 2004.

## Βιογραφία
Γεννήθηκε και μεγάλωσε στη συνοικία του Προφήτη Ηλία στον Πειραιά, πήγε στο 47ο Δημοτικό Σχολείο και φοίτησε στο Α’ Δημόσιο Γυμνάσιο Θηλέων, ενώ από 6 ετών έλαβε και Γαλλική παιδεία. Με ιδιαίτερη κλίση στα καλλιτεχνικά, ασχολήθηκε με το τραγούδι και το θέατρο καθ’ όλη την διάρκεια των Γυμνασιακών και των πρώτων Πανεπιστημιακών σπουδών της. Λόγω της καταγωγής της μητέρας της, Αικατερίνης Ταγκάλου από την Ερμιόνη πέρασε τα καλοκαίρια των νεανικών της χρόνων στη χερσόνησο της Αργολίδας, ενώ τακτικά επισκεπτόταν επίσης τα Τρόπαια και τα Λαγκάδια Γορτυνίας στην Αρκαδία, τα δύο χωριά του παππού και της γιαγιάς της από την πλευρά του πατέρα της, Λεωνίδα. Αγάπησε το σινεμά από παιδί, αφού ο κινηματογραφιστής πατέρας της, την είχε πάντα κοντά του, στο θερινό «Σινέ Αλάμπρα» στους Αμπελοκήπους.

## Σπουδές
Σπούδασε Νομικά, Δημόσιο Δίκαιο και Πολιτικές Επιστήμες στη Νομική Σχολή του Πανεπιστημίου Αθηνών (1976 – 1981). Παράλληλα συμμετέχοντας στο θεατρικό τμήμα το Πανεπιστημίου έκανε μαθήματα ορθοφωνίας, μορφοφωνολογίας και θεάτρου. Σκόπευε να γίνει διερμηνέας, αλλά τα σχέδια της ανατράπηκαν οπότε αναζήτησε νέο επαγγελματικό δρόμο και τελειοποίησε τις γνώσεις της στην Γαλλική, Αγγλική και Ιταλική γλώσσα, με σπουδές στην Οξφόρδη, τη Νίκαια και τη Νανσύ της Γαλλίας και το Λουξεμβούργο (Nancy-Université, Université des Sciences et des Lettres – Nice, Πανεπιστήμιο της Οξφόρδης, Bletchingdon Park College, Πανεπιστήμιο του Λουξεμβούργου). Επίσης έλαβε υποτροφία από το Υπουργείο Εθνικής Οικονομίας για το College d’ Europe (Bruges).

## Καριέρα
Το 1980 ξεκίνησε την συνεργασία της με την ΕΡΤ2 ως ηλεκτρονική δημοσιογράφος. Έπειτα, το 1991, η Νικολοπούλου παίρνει μεταγραφή στο MEGA όπου συμπαρουσίασε με την Ρίκα Βαγιάνη, την εκπομπή "Studio 5" και στην συνέχεια στο STAR όπου παρουσίασε επίσης πρωινή ενημερωτική εκπομπή ονόματι "Μέρα με τη μέρα" στο ίδιο κανάλι για μία σεζόν. Το 2003, παίρνει μετεγγραφή στον Alpha TV και αναλαμβάνει την παρουσίαση δελτίων ειδήσεων έως το 2005. Το 2005, επιστρέφει στην ΕΡΤ όπου παρουσίασε τις εκπομπές "Ολυμπιάδα όλη η Ελλάδα", δελτία ειδήσεων και τηλεμαραθωνίους του καναλιού ενώ απέκτησε και δική της εκπομπή στην ERT World έως και το 2010 με τίτλο "Ελληνικό Πανόραμα".

Το 1995 έκανε ραδιοφωνική εκπομπή στην ΕΡΑ2, το "Παρίσι - Αθήνα" με γαλλικά τραγούδια. Έχει συνεργαστεί με εφημερίδες και περιοδικά όπως "Το βήμα" και το "Top Woman".

Σήμερα, είναι διευθύντρια του site www.eirinika.gr.

## Προσωπική ζωή
Το 1990 η Ειρήνη Νικολοπούλου παντρεύτηκε με τον αρχιτέκτονα Μύρωνα Τουπογιάννη και το 1993 απέκτησαν μια κόρη, την Έλενα Τουπογιάννη, η οποία σπουδάζει οικονομικά.

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Τάκης Δαούτης

Ο **Τάκης (Παναγιώτης) Δαούτης** (Αθήνα, 1934) είναι Έλληνας βετεράνος ποδοσφαιριστής που αγωνιζόταν σαν επιθετικός. Αγωνίστηκε κυριότερα τη δεκαετία του '50 και του '60 και περισσότερο με τη φανέλα της Προοδευτικής, με την οποία και διακρίθηκε.

## Βιογραφικό
Ο Τάκης Δαούτης γεννήθηκε στον Ταύρο το 1934 και ήταν παιδί οικογένειας προσφύγων από τη Σμύρνη. Ξεκίνησε το ποδόσφαιρο από τις αλάνες της Αθήνας και το 1949 σε ηλικία 15 ετών, υπογράφει στη Βικτώρια Ρουφ Αθηνών, ομάδα που αγωνιζόταν στις κατηγορίες της Ε.Π.Σ. Αθηνών. Το 1953 υπογράφει στον Ολυμπιακό, με την ΑΕΚ να δηλώνει επίσης το ενδιαφέρον για την απόκτησή του. Με τη φανέλα του Ολυμπιακού δεν αγωνίστηκε ποτέ σε επίσημο αγώνα, παρά μόνο σε φιλικούς αγώνες και διάφορες φιλικές ποδοσφαιρικές διοργανώσεις. Έτσι, μεταπήδησε στον Α.Ο. Κουμουνδούρου όπου και αγωνίστηκε στο Αθηναϊκό πρωτάθλημα.

Το 1956 υπέγραψε στην Προοδευτική, με τη φανέλα της οποίας διακρίθηκε και τερμάτισε την καριέρα του το 1965. Με την Προοδευτική αγωνίστηκε στο Πειραϊκό πρωτάθλημα και στο Πανελλήνιο πρωτάθλημα, και κατόπιν στα νεοσύστατα τότε πρωταθλήματα Α' Εθνικής και Β' Εθνικής κατηγορίας. Αποτέλεσε ένας εκ των ποδοσφαιριστών που αγωνίστηκαν στο πρώτο πρωτάθλημα στην ιστορία της Α' Εθνικής κατηγορίας την περίοδο 1959-60. Επίσης, αποτέλεσε μέλος της σπουδαίας ομάδας της Προοδευτικής που τερμάτισε στην 4η θέση του πρωταθλήματος της Α' Εθνικής την περίοδο 1964-65. Επίσης τη σεζόν 1961-62 αναδείχθηκε πρώτος σκόρερ της Προοδευτικής για το πρωτάθλημα της Α' Εθνικής, με σύνολο 9 τερμάτων.

## Πηγές
* ''ΤΑΚΗΣ ΔΑΟΥΤΗΣ: Ο μπαλαδόρος του Ολυμπιακού και της Προοδευτικής'', συνέντευξη Τάκη Δαούτη στην "Κοινωνική", 9 Νοεμβρίου 2016
* Το παλιατζίδικο των αναμνήσεων: Πρωτάθλημα της Α’ εθνικής το 1959, to-paliatzidiko.blogspot.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Σούπερ Λιγκ Ελλάδας
Κυψέλη Μακρινούς Αιτωλοακαρνανίας

*Για οικισμούς στην Ελλάδα με το ίδιο όνομα δείτε: [[Κυψέλη (αποσαφήνιση)]]*

Η **Κυψέλη** είναι ημιορεινό χωριό της Αιτωλοακαρνανίας σε υψόμετρο 370 μέτρων.

## Γεωγραφία - Ιστορία
Η Κυψέλη βρίσκεται νότια της λίμνης Τριχωνίδας και βορειοανατολικά του Εύηνου ποταμού. Το χωριό απέχει 33,5 χλμ. ΒΑ. από το Μεσολόγγι, 31,5 ΒΔ. από τη Ναύπακτο και 40 χλμ. ΝΔ. από το Αγρίνιο. Ως οικισμός περιλαμβάνεται στις ελληνικές απογραφές από το 1951 με το όνομα **Άνω Μπερμπάτη** ως μέρος της τότε κοινότητας Μακρυνούς. Μετονομάστηκε σε Κυψέλη το 1954. Σύμφωνα με το πρόγραμμα ''Καλλικράτης'', μαζί με την Αγία Τριάδα, τους Αγίους Αποστόλους, τη Μακρινού και τον Μεταξά αποτελούν την τοπική κοινότητα Μακρινούς που υπάγεται στη δημοτική ενότητα Μακρύνειας του δήμου Αγρινίου και σύμφωνα με την απογραφή 2011 έχει πληθυσμό 38 κατοίκους.

## Δείτε επίσης
Στην Αιτωλοακαρνανία υπάρχει ο συνώνυμος οικισμός: Κυψέλη Στράτου

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κυψέλη Στράτου Αιτωλοακαρνανίας

*Για οικισμούς στην Ελλάδα με το ίδιο όνομα δείτε: [[Κυψέλη (αποσαφήνιση)]]*

Η **Κυψέλη** είναι πεδινό χωριό της Αιτωλοακαρνανίας σε υψόμετρο 55 μέτρων.

## Γεωγραφικά - ιστορικά στοιχεία
Η Κυψέλη βρίσκεται ανάμεσα στη λίμνη Οζερός και την τεχνητή λίμνη Στράτου. Το χωριό απέχει 16 χλμ. ΒΑ. από το Αγρίνιο και 24,5 Ν.-ΝΑ. από την Αμφιλοχία. και μέσα από αυτό περνάει η εθνική οδός Αγρινίου - Άρτας. Στα βόρεια του χωριού ξεκινάει το καταφύγιο άγριας ζωής Πεταλά (Θύαμος) που είναι γνωστό για τα άγρια άλογα του τα οποία λέγεται ότι ανήκουν στη φυλή της Πίνδου. Η παλιά του ονομασία ήταν **Σφήνα**. και σύμφωνα με την τοπική παράδοση οφείλεται είτε από έναν βράχο που υπάρχει στο βουνό δίπλα στο χωριό και είναι σαν "σφήνα" είτε από το "σφήνωμα" (δηλαδή εγκατάσταση) των Πόντιων προσφύγων από το Τιβάν και τα Κοτύλια Κερασούντος που το 1923 μετοίκησαν μετά τη γενοκτονία στην περιοχή. Το Δεκαπενταύγουστο  γίνεται στο χωριό, σύμφωνα με τα ποντιακά έθιμα, μεγάλο πανηγύρι προς τιμή της Κοίμησης της Θεοτόκου.

## Διοικητικά στοιχεία
Ως οικισμός περιλαμβάνεται στις ελληνικές απογραφές από το 1940 με το όνομα **Σφήνα** ως μέρος της τότε κοινότητας Λεπενούς. Μετονομάστηκε σε Κυψέλη το 1986. Σύμφωνα με το πρόγραμμα ''Καλλικράτης'' αποτελεί την τοπική κοινότητα Κυψέλης που υπάγεται στη δημοτική ενότητα Στράτου του δήμου Αγρινίου και σύμφωνα με την απογραφή 2011 έχει πληθυσμό 374 κατοίκους.

## Εξωτερικοί σύνδεσμοι

* Η Κυψέλη ένα ποντιακό χωριό του Αγρινίου γλεντάει από το https://www.youtube.com

## Δείτε επίσης
Στην Αιτωλοακαρνανία υπάρχει ο συνώνυμος οικισμός: Κυψέλη Μακρινούς

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ματασούνθα

Η **Ματασούνθα** ήταν Βασίλισσα των Γότθων της Ιταλίας, που παντρεύτηκε τον Γερμανό, εξάδελφο του Αυτοκράτορα Ιουστινιανού Α΄.

Η Ματασούνθα ήταν κόρη του Ευθάριχου βασιλιά των Οστρογότθων και της Αμαλασούνθας, κόρης του Αλάριχου Α΄ των Οστρογότθων· αδελφός της ήταν ο Αταλάριχος των Οστργότθων. Ήταν ο δεύτερος γάμος της Ματασούνθας· ο πρώτος ήταν με τον Ουίτιγι των Γότθων. Ο Γάμος με τον Γερμανό έγινε το 550, σε μία εποχή που οι Βησιγότθοι της Ιταλίας ήταν σε πόλεμο με τους Βυζαντινούς και ο Γερμανός ετοιμαζόταν να κάνει εκστρατεία εναντίον τους. 

Ο Γερμανός απεβίωσε το 550 και η Ματασούνθα δεν ξαναπαντρεύτηκε.

## Παραπομπές


Κατηγορία:Βυζαντινοί του 6ου αιώνα
Κατηγορία:Δυναστεία του Ιουστινιανού
Κατηγορία:Οστρογότθοι
Κατηγορία:Δυναστεία των Αμαλών
Βοραΐδης

Ο **Βοραΐδης** ήταν ξάδελφος του βυζαντινού αυτοκράτορα Ιουστινιανού Α΄, γνωστός για το ρόλο του στο τερματισμό των ταραχών του Νίκα του 532. Η πρωταρχική πηγή γι 'αυτόν είναι ο ιστορικός Προκόπιος.

Ο Βοράϊδης ήταν αδελφός του Γερμανού και του Ιούστου. Ήταν κατά τα φαινόμενα ξαδέρφια του Ιουστινιανού Α΄, αν και η ακριβής οικογενειακή σχέση τους είναι αβέβαιη. Ήταν ανιψιός του Ιουστίνου Α΄ (518-527), αν και συχνά λανθασμένα δήλωνε ότι ήταν ανιψιός του ίδιου του Ιουστινιανού.

Την τελευταία ημέρα των ταραχών της Στάσης του Νίκα, ο Βράϊδης και ο Ιούστος ήταν υπεύθυνοι για τη σύλληψη του Υπάτιου, τον οποίο ο λαός είχε ανακηρύξει αυτοκράτορα, και του αδελφού του  Πομπηίου. Ο Προκόπιος αναφέρει ότι ο Βοραΐδης και ο Ιούστος, ανιψιοί του αυτοκράτορα Ιουστινιανού, όπου κανείς δεν τολμούσε να σηκώσει χέρι εναντίον τους, έσυραν τον Υπάτιο κάτω από το θρόνο και, τον παρέδωσαν μαζί με τον Πομπήιο στον αυτοκράτορα.

Ο Βοραΐδης πέθανε το 548, είχε μία άγνωστη σύζυγο και κόρη επίσης αγνώστου ονόματος. Άφησε το μεγαλύτερο μέρος της περιουσίας του στον αδελφό του Γερμανό και στους ανιψιούς του Ιουστίνο και Ιουστινιανό. Η κόρη του θα κληρονομήσει μόνο το ελάχιστο που απαιτείται από το νόμο. Ωστόσο, ο Ιουστινιανός Α΄ υπερασπίστηκε την κόρη του  και κανόνισε να πάρει καλύτερη κληρονομιά . 

## Παραπομπές


## Πηγές
* 
* 
* 
* 
* 

Κατηγορία:Βυζαντινοί του 6ου αιώνα
Κατηγορία:Δυναστεία του Ιουστινιανού
Σπυρίδων Κορώνης

Ο **Σπυρίδων Κορώνης** (1883 - 1944) ήταν Έλληνας πανεπιστημιακός και πολιτικός.

## Βιογραφικά στοιχεία
Υπήρξε καθηγητής Πολιτικής Οικονομίας στο Πολυτεχνείο καθώς και διοικητής του ΙΚΑ επί δικτατορίας του Ιωάννη Μεταξά. Το 1926 ανέλαβε την διεύθυνση των Σιδηροδρόμων Ελληνικού Κράτους. Στην κυβέρνηση Αλέξανδρου Παπαναστασίου (1932) διετέλεσε Υπουργός Συγκοινωνιών ενώ στην κυβέρνηση Αλέξανδρου Οθωναίου (1933) διετέλεσε Υπουργός Εθνικής Οικονομίας.

Κατά τα Δεκεμβριανά του 1944 συνελήφθη από ομάδες του ΕΑΜ και εν συνεχεία δολοφονήθηκε.

## Αναφορές


Κατηγορία:Έλληνες υπουργοί Συγκοινωνιών
Κατηγορία:Έλληνες υπουργοί Εθνικής Οικονομίας
Κατηγορία:Διοικητές του ΙΚΑ
Κατηγορία:Μέλη Εθνικού Μετσόβιου Πολυτεχνείου
Mitsubishi Eclipse

Το **Mitsubishi Eclipse** ήταν ένα σπορ αυτοκίνητο που κατασκευάστηκε από την ιαπωνική αυτοκινητοβιομηχανία Mitsubishi Motors, από τον Αύγουστο του 1989 έως τις 16 Αυγούστου 2011, για τις σεζόν μεταξύ 1990 και 2012. Αρχικά κυκλοφόρησε αποκλειστικά ως κουπέ, αλλά κατά τη διάρκεια της σεζόν (model year, έτος μοντέλου) του 1996 προστέθηκε και μια έκδοση καμπριολέ.

Το μοντέλο εξελίχθηκε από κοινού από τη Mitsubishi και την Chrysler, μέσω της σχετικής κοινοπραξίας Diamond Star Motors. Συνολικά κυκλοφόρησαν τέσσερις γενιές του Eclipse, από τις οποίες παρήχθησαν συνολικά 906.876 αντίτυπα. Η τρίτη γενιά του (άνοιξη του 2000 - άνοιξη του 2005) προσφέρθηκε σχεδόν αποκλειστικά στις Ηνωμένες Πολιτείες, αλλά ειδικότερα το τελευταίο έτος παραγωγής της, ένας περιορισμένος αριθμός μονάδων πωλήθηκε στην Ιαπωνία. Μετά την τέταρτη γενιά της, το μοντέλο διακόπηκε χωρίς διάδοχο. Το όνομα «Eclipse» εισήχθη εκ νέου το 2017 σε ένα SUV, ως Eclipse Cross.

## Αναφορές


## Εξωτερικοί σύνδεσμοι

* 
* 
* 

Κατηγορία:Σπορ αυτοκίνητα
Eclipse
Συμμετοχή της Βουλγαρίας στο Ευρωπαϊκό Πρωτάθλημα Στίβου 2018

Η **[[Βουλγαρία]]** συμμετείχε στο **[[Ευρωπαϊκό Πρωτάθλημα Στίβου 2018]]** στο Βερολίνο της Γερμανίας από τις 6-12 Αυγούστου με 14 αθλητές.

Οι συμμετέχοντες αθλητές επιλέχθηκαν από τη Βουλγαρική Ομοσπονδία Στίβου.

## Μετάλλια

## Αποτελέσματα
;Άνδρες

;Αγωνίσματα πίστας και δρόμου

;Αγωνίσματα αλμάτων και ρίψεων

;Γυναίκες
;Αγωνίσματα πίστας και δρόμου

;Αγωνίσματα αλμάτων και ρίψεων

## Παραπομπές

Βουλγαρία
Πάλουτσι

Το **Πάλουτσι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.

Προ του Πολέμου της Βοσνίας, το χωριό του Πάλουτσι αποτελούσε μέρος του Δήμου του Ντρβαρ, ο οποίος επίσης ευρίσκεται εντός της Ομοσπονδίας της Βοσνίας και Ερζεγοβίνης, όμως εντός του Καντονιού 10.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)
Το 1991, το χωριό αριθμούσε 87 κατοίκους, οι οποίοι ήσαν όλοι τους Σέρβοι.

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Κατηγορία:Οικισμοί του Μπίχατς με σερβική πληθυσμιακή πλειοψηφία
Γκρέις Κουτζούρ

Η **Γκρέις Γκουτζούρ** (Χίντι: ग्रेस कुजूर) (γεννημένη στις 3 Απριλίου 1949) είναι Ινδή Αντιβάσι ποιήτρια από το Ράντσι (Τζαρκάντ). Γεννήθηκε στους Οραόν Πάτρικ Κουτζούρ και Ρουθ Κερκέτα. Αποσύρθηκε από τη θέση του γενικού διευθυντή προγράμματος από τη Γενική Διεύθυνση του Πανινδικού Ραδιοφώνου στο Νέο Δελχί το 2008. Η Κουτζούρ άρχισε να γράφει από το 1966. Ποιήματά της έχουν δημοσιευθεί σε διάφορα λογοτεχνικά περιοδικά και εφημερίδες, όπως τα 'Hindustan', 'Aaj', 'Yudhrat Aam Άντμι', 'Aryavrat', 'Jharkhandi Bhasha Sahitya Sanskriti Akhra" κλπ. Ποιήματά της περιλαμβάνονται σε πολλές ποιητικές συλλογές, συμπεριλαμβανομένων των "Kalam Ugalti Aag" και "Lokpriya Aadivasi Kavitayen'. Δεν έχει δημοσιεύσει συλλογές μέχρι σήμερα. Έγραψε επίσης ραδιοφωνικά δράματα και κωμωδίες. Το έργο της "Mahua Gira Aadhi Raat" αναφέρεται στη μαγεία και είναι πολύ δημοφιλής.

## Παραπομπές


Κατηγορία:Ινδοί συγγραφείς
Γιώργος Χρανιώτης

Ο **Γιώργος Χρανιώτης** (Αθήνα, 23 Σεπτεμβρίου 1973) είναι Έλληνας ηθοποιός.

## Βιογραφικό
Γεννήθηκε και μεγάλωσε στην Αθήνα αλλά κατάγεται από τη Καλλιθέα Πύλου Μεσσηνίας. Τελειώνοντας το σχολείο ξεκίνησε να σπουδάζει στη Γυμναστική Ακαδημία Αθηνών ενώ λίγο αργότερα αποφάσισε να ασχοληθεί με την υποκριτική, σπουδάζοντας στις δραματικές σχολές Νίκου Βασταρδή και Γιώργου Θεοδοσιάδη.

## Καριέρα
Κατά τη διάρκεια των σπουδών του έκανε το τηλεοπτικό του ντεμπούτο το 1994 στην κοινωνική σειρά *Βανίλια σοκολάτα* στο MEGA, ενώ ακολούθησε η συμμετοχή του σε δύο επεισόδια της σειράς *Οι αγνοημένοι* στον ANT1 την ίδια περίοδο.

Τη σεζόν 1996-1997 είχε έναν από τους πρωταγωνιστικούς ρόλους στη σειρά *Οι δικοί μας άνθρωποι* στην ΕΤ1 ενώ συμμετείχε στις σειρές *Το χρώμα του φεγγαριού* και *Τα χρώματα της αγάπης*. Έγινε ευρύτερα γνωστός από τον πρωταγωνιστικό του ρόλο στην κωμική σειρά *[[Για μια γυναίκα και ένα αυτοκίνητο]]* τη σεζόν 2001-2002 ενώ την επόμενη σεζόν πρωταγωνίστησε στη σειρά *Ζευγάρια*. Τη σεζόν 2005-2006 πρωταγωνίστησε στην ελληνογαλλική ιστορική σειρά *Ο τελευταίος άρχοντας των Βαλκανίων* (*Le dernier seigneur des Balkans*) στην ΝΕΤ και στην κωμική σειρά *Ποτέ δεν ξέρεις* στον ANT1. Την τηλεοπτική σεζόν 2006-2007 έλαβε μέρος σε επεισόδια των σειρών *[[Εντιμότατοι κερατάδες]], [[Το Κόκκινο Δωμάτιο|Το κόκκινο δωμάτιο]], [[10η εντολή]]* και *[[Οι ιστορίες του αστυνόμου Μπέκα]]*. Το 2011 έλαβε μέρος στο χορευτικό talent show του ANT1 ''Dancing with the stars''. Τη σεζόν 2012-2013 παρουσίασε την εκπομπή *X-Player* στο ΣΚΑΪ. Το 2014 έκανε μια γκεστ εμφάνιση στην κωμική σειρά *Μάνα Χ ουρανού* ενώ το 2016 στη σειρά *[[Το σόι σου (2ος κύκλος)|Το σόι σου]].* Τη σεζόν 2016-2017 είχε έναν από τους πρωταγωνιστικούς ρόλους στην καθημερινή σειρά *Ζωή μου* στο STAR. Τον Ιανουάριο του 2017 δέχτηκε πρόταση από τον τηλεοπτικό σταθμό ΣΚΑΪ για τη συμμετοχή του στο ριάλιτι επιβίωσης ''Survivor Greece'' απαντώντας θετικά. Για τα γυρίσματα του παιχνιδιού ταξίδεψε στον Άγιο Δομίνικο παραμένοντας για 4,5 μήνες και κατακτώντας την 8η θέση.

## Προσωπική ζωή
Τον Ιούνιο του 2018 παντρεύτηκε τη χορεύτρια Γεωργία Αβασκαντήρα μετά από περίπου δύο χρόνια σχέση. Στις 14 Ιουνίου 2020 γεννήθηκε ο γιος τους, Αλέξανδρος.

## Παραπομπές


## Εξωτερικοί σύνδεσμοι
* 
* Ο Γιώργος Χρανιώτης στο ordino.gr 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες πολιτευτές
Κατηγορία:Συμμετέχοντες στο Survivor Ελλάδας
Μαρίνο Γκριμάνι

Ο **Μαρίνο Γκριμάνι** (Ιταλικά : *Marino Grimani*, 1489-1546) μέλος του Οίκου των Γκριμάνι υπηρέτησε την Δημοκρατία της Βενετίας ως Καρδινάλιος και παπικός εκπρόσωπος (1527 - 1546). Ο πατέρας του ήταν ένας από τους μικρότερους γιους του Δόγη της Βενετίας Αντόνιο Γκριμάνι και ένας από τους μικρότερους αδελφούς του Καρδιναλίου Ντομένικο Γκριμάνι, ένας άμεσος απόγονος του ήταν ο δόγης Μαρίνο Γκριμάνι. Ο Μαρίνο Γκριμάνι διορίστηκε επίσκοπος της Κενέντα (1508), πατριάρχης της Ακυληία μετά την παραίτηση του θείου του Ντομένικο Γκριμάνι (1517) και Καρδινάλιος (1527), στη συνέχεια εξελέγη επίσκοπος της Κονκόρντια (1533), επίσκοπος της Τσιτά ντι Καστέλο και επίσκοπος της Σαιν Πολ ντε Τομιέρ (1534). Τα επόμενα χρόνια διορίστηκε επίσκοπος της Φρασκάτι (1541) και επίσκοπος της Πόρτο ε Σάντα Ρουφίνα (1543).

## Παραπομπές


## Πηγές
*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei

Κατηγορία:Ιταλοί καρδινάλιοι
Μαρινο
Κατηγορία:Επίσκοποι του 16ου αιώνα
Κατηγορία:Ιταλοί Επίσκοποι
Πιέτρο Πολάνι

Ο **Πιέτρο Πολάνι** (1098 - 1148) ήταν ο 36ος Δόγης της Βενετίας (1130 - 1148). Ο Πιέτρο Πολάνι εξελέγη Δόγης της Βενετίας παρά τις έντονες διαμαρτυρίες των μεγάλων αριστοκρατικών οικογενειών της πόλης όπως ο Οικογένεια Ντάντολο. Η κατηγορία των αντιπάλων του ήταν ότι με τον γάμο του με την Αδελάσα Μιτσιέλ, κόρη του προηγούμενου δόγη Ντομένικο Μιτσιέλ προσπαθούσε να μετατρέψει την Δημοκρατία της Βενετίας σε κληρονομική εξουσία.

## Το Συμβούλιο των Σοφών

Την περίοδο του Πιέτρο Πολάνι σημειώθηκε έντονη παρακμή και ακολούθησαν μεγάλες απειλές για την Βενετία. Την τριετία 1133 - 1135 η Ουγγαρία κυρίευσε σημαντικές βάσεις της Δημοκρατίας στις Δαλματικές ακτές όπως : Σίμπενικ, Τρογκίρ και Σπλιτ. Η Πάντοβα προσπάθησε να επεκτείνει την ζώνη της σε βάρος της Βενετίας (1141) και έσπασε από τους Βενετσιάνους το μονοπώλιο στο εμπόριο αλατιού που είχαν μέχρι τότε. Η Ανκόνα στα νότια έκανε επίσης επέκταση της δικής της ζώνης σε βάρος της Βενετίας. Οι απειλές αυτές και ο κίνδυνος διάλυσης της Δημοκρατίας οδήγησαν τους Βενετσιάνους στην δημιουργία του *"Συμβουλίου των Σοφών"* με στόχο να συμβουλεύσει τον δόγη, στο Συμβούλιο μετείχαν μέλη της ανώτερης αριστοκρατίας όπως τραπεζίτες και έμποροι. Τους επόμενους αιώνες το *"Συμβούλιο των Σοφών"* θα αποκτήσει μεγάλες εξουσίες και θα μετατρέψει το πολίτευμα σε ολιγαρχία περιορίζοντας τις εξουσίες του δόγη. Η πρώτη απόφαση του Συμβουλίου με την σύμφωνη γνώμη του Πιέτρο Πολάνι ήταν η απουσία της Βενετίας από την Β΄ Σταυροφορία.

## Συμμαχία με το Βυζάντιο

thumb|right|150px|Τα σύμβολα του δόγη Πιέτρο Πολάνι
Η Βενετία έστρεψε τις δραστηριότητες της στην Ανατολική Μεσόγειο, υποστήριξε την Βυζαντινή Αυτοκρατορία που δέχτηκε Νορμανδική επίθεση από τον Ρογήρο Β΄ της Σικελίας. Τα περισσότερα μέλη της αριστοκρατίας με πρωταγωνιστή τον πατριάρχη Ενρίκο Ντάντολο αντιτάχθηκαν σφοδρά στην απόφαση αυτή δηλώνοντας ότι δεν πρέπει η Βενετία να συμμαχήσει με το σχισματικό Ορθόδοξο Βυζάντιο. Ο αφορισμός του πάπα στην συνέχεια δεν στάθηκε ούτε αυτός ικανός να απαρνηθεί τα μεγάλα εμπορικά προνόμια που κέρδισε η Βενετία σε νησιά όπως η Κρήτη, η Κύπρος, η Ρόδος και η Χίος χάρη στην συμμαχία της με την Βυζαντινή Αυτοκρατορία. Ο Πιέτρο Πολάνι διοικούσε τον Βενετσιάνικο στόλο εναντίον των Νορμανδών αλλά αρρώστησε βαριά και επέστρεψε στην Βενετία όπου και πέθανε. Ο στόλος του νίκησε χωρίς τον ίδιο στο Ακρωτήριο Ταίναρο τον Γεώργιο της Αντιόχειας (1148). Ο Πιέτρο Πολάνι τάφηκε στο μοναστήρι του Αγίου Κυπριανού στο Μουράνο.

## Παραπομπές
 		


## Πηγές

*Andrea da Mosto: I dogi di Venezia. Florenz 2003.
*Claudio Rendina: I dogi. Storia e segreti. Roma 1984. 
*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Δείτε επίσης

*Δόγηδες της Βενετίας

Κατηγορία:Ιταλοί του 12ου αιώνα
Κατηγορία:Δόγηδες της Βενετίας του 12ου αιώνα
Ντομένικο Μικιέλ

Ο **Ντομένικο Μικιέλ** (ιταλικά: *Domenico Michiel*, πέθανε το 1130), 35ος Δόγης της Βενετίας (1117 - 1130) ήταν γιος του Ζουάνε Μικιέλ και της Έλενας Μπέμπο. Ο πατέρας του ήταν γιος του δόγη Βιτάλε Α΄ Μικιέλ και της Φελίτσια Κορνάρο, η μητέρα του ήταν κόρη της Φελίτσια Ορσεόλο της κόρης του δόγη Οττόνε Ορσεόλο. 
Τον Αύγουστο του 1122 ο Ντομένικο Μικιέλ οδήγησε έναν Βενετσιάνικο στόλο με 100 πλοία και 15.000 άντρες για την υπεράσπιση των Αγίων Τόπων, ο στόλος είχε μπροστά τη σημαία του Αγίου Πέτρου που έστειλε ο πάπας στον δόγη. 

## Υπηρεσίες στους Αγίους Τόπους

Ο στόλος άρχισε τον χειμώνα να πολιορκεί την Κέρκυρα αλλά όταν έμαθε ότι ο Βαλδουίνος Β΄ της Ιερουσαλήμ συνελήφθη από τους Ορτοκίδες και το Βασίλειο της Ιερουσαλήμ δέχτηκε επίθεση από το Χαλιφάτο των Φατιμιδών έλυσε την πολιορκία. Ο Βενετσιάνικος στόλος πήγε στις Συριακές ακτές να υπερασπιστεί την Ιερουσαλήμ και νίκησε τον Αιγυπτιακό στόλο των Φατιμιδών. Οι Βενετοί στρατοπέδευσαν στην Άκρα, ο Ντομένικο Μικιέλ δέχτηκε σημαντικά εμπορικά προνόμια και φοροαπαλλαγές για τη Δημοκρατία της Βενετίας όπως και οι υπόλοιπες πόλεις που συμμετείχαν στη Σταυροφορία. 

## Λεηλασία των νησιών του Αιγαίου

Στον δρόμο της επιστροφής ο Βενετσιάνικος στόλος λεηλάτησε τη Ρόδο, τη Σάμο, τη Λέσβο και κατέστρεψε τη Μεθώνη Μεσσηνίας. Επέστρεψε τον Ιούνιο του 1125 θριαμβευτής στη Βενετία αφού έσωσε τους Αγίους Τόπους από τους άπιστους και κατέστρεψε τους μισητούς Έλληνες. Η επιγραφή στον τάφο του δεν τονίζει τόσο τον ρόλο του στη σωτηρία των Ιεροσολύμων όσο για τις καταστροφές που προκάλεσε στην επιστροφή του στα Ελληνικά νησιά, συγκεκριμένα γράφει *"τρόμος για τους Έλληνες και ευχή για τη Βενετία"*. Η δόγισσα του ήταν η Αλικία Μικιέλ και γιος τους ήταν πιθανότατα ο μετέπειτα δόγης Βιτάλε Β΄ Μικιέλ.

## Παραπομπές


## Πηγές

*Mihai Berza, Eugen Stănescu, Actes du XIVe Congrès international des études byzantines. Bucarest, 6-12 septembre 1971, vol. 3, Editura Academiei Republicii Socialiste România, 1976

## Δείτε επίσης

*Δόγηδες της Βενετίας

Κατηγορία:Ιταλοί του 12ου αιώνα
Κατηγορία:Δόγηδες της Βενετίας του 12ου αιώνα
Κατηγορία:Οικογένεια Μικιέλ
Ορντελάφο Φαλιέρ

Ο **Ορντελάφο Φαλιέρ** (Ιταλικά : *Ordelaffo Falier* 1070 - *μάχη της Ζάρα*, 1117), 34ος Δόγης της Βενετίας (1102 - 1117) ήταν γιος του 32ου δόγη Βιτάλε Φαλιέρ. Ο Ορντελάφο Φαλιέρ ήταν μέλος του *"Μικρού Συμβουλίου"* που συμμετείχαν οι *"Αποστολικές οικογένειες"* της ολιγαρχικής Βενετίας στις οποίες ανήκαν δικαστές, στρατηγοί και πρέσβεις. Το μικρό του όνομα είναι άγνωστο στη Δημοκρατία της Βενετίας, πιθανότατα ήταν παραφθορά του Βενετσιάνικου ονόματος *"Φαλέντρο"* σχετικό με την οικογένεια Ορντελάφι που είχε πολλούς δεσμούς με την Οικογένεια Φαλιέρ.

## Μάχες με τους Ούγγρους

Όταν έγινε Δόγης της Βενετίας βρέθηκε σε δεκαετή πόλεμο με την Ουγγαρία (1105 - 1115) που είχε βασιλιά τον Κολομάν της Ουγγαρίας, ο Φαλιέρ ανακατέλαβε τη Ζάρα και τη Σίμπενικ. Ο Ορντελάφο Φαλιέρ με 100 πλοία έκανε εκστρατεία στη Συρία και ανακατέλαβε την Άκρα, μετέφερε πολλά αντικείμενα από τη Συριακή εκκλησία Παντοκράτωρ στη Βασιλική του Αγίου Μάρκου. Στη Βενετία ίδρυσε το θησαυροφυλάκιο της πόλης. Παντρεύτηκε τη Ματθίλδη Φαλιέρ που περιγράφεται σαν πρότυπο ιδανικής συζύγου. Ο Ορντελάφο Φαλιέρ έπεσε στη *μάχη της Ζάρα* εναντίον των Ούγγρων.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Ιταλοί του 12ου αιώνα
Κατηγορία:Δόγηδες της Βενετίας του 12ου αιώνα
Ζολώτας

Το ελληνικό επώνυμο **Ζολώτας**, που ετυμολογείται από τη ρωσική λέξη Золото = χρυσός, μπορεί να αναφέρεται σε κάποιο από τα εξής πρόσωπα:

* Γεώργιος Ζολώτας (1845-1906), φιλόλογος και συγγραφέας
* Εμμανουήλ Ζολώτας (1858-1919), θεολόγος, καθηγητής πανεπιστημίου
* Ξενοφών Ζολώτας (1904-2004), οικονομολόγος, ακαδημαϊκός και πρωθυπουργός της Ελλάδας

Κατηγορία:Ελληνικά επώνυμα
Βοροτάν

Ο **Βοροτάν** ή **Μπαζαρτσάυ** (,  ή ) είναι ποταμός της Υπερκαυκασίας, αριστερός παραπόταμος του Αράξη και δεύτερος σε μήκος (178 χιλιόμετρα) ποταμός της Αρμενίας.

## Γεωγραφία
Ο Βοροτάν πηγάζει στο βόρειο μέρος της νότιας αρμενικής Περιφέρειας Σιουνίκ, ρέει επί 119 χιλιόμετρα σε αρμενικό έδαφος, με κατεύθυνση γενικώς προς τα νοτιοανατολικά, και μετά επί άλλα 59 χιλιόμετρα μέσα στο Ναγκόρνο - Καραμπάχ, προτού χυθεί στον Αράξη στα σύνορα με το Ιράν. Η λεκάνη απορροής του Βοροτάν έχει έκταση 5.650 τετρ. χιλιόμ., ενώ η μέση παροχή του φθάνει τα 21,5 κυβικά μέτρα ανά δευτερόλεπτο. Από την πηγή του σε υψόμετρο 3.045 μέτρα μέχρι τη συμβολή του με τον Αράξη τα νερά του κατεβαίνουν 1.223 μέτρα.

Ο ποταμός διαρρέει κυρίως ορεινά εδάφη και σε μερικές τοποθεσίες έχει διανοίξει βαθιά φαράγγια. Οι πόλεις Σισιάν (Αρμενία) και Κουμπατλί (στο Ναγκόρνο-Καραμπάχ) είναι κτισμένες στις όχθες του, μάλιστα η δεύτερη είναι γνωστή στα αρμενικά και ως «Βοροτάν». Κατά τη Σοβιετική εποχή, τρεις ταμιευτήρες με υδροηλεκτρικούς σταθμούς κατασκευάσθηκαν κατά μήκος του ρου του Βοροτάν.

Σε μία προσπάθεια να αυξηθεί ο όγκος νερού της Λίμνης Σεβάν, μία σήραγγα μήκους 21,6 χιλιομέτρων διανοίχθηκε για να μεταγγίσει νερό από τον Βοροτάν στη λίμνη. Η κατασκευή της άρχισε τη δεκαετία του 1980, αλλά σταμάτησε όταν είχαν διανοιχθεί τα 18 χιλιόμετρα, εξαιτίας της πολεμικής συγκρούσεως μεταξύ Αρμενίας και Αζερμπαϊτζάν για τη διεκδίκηση του Ναγκόρνο-Καραμπάχ. Το αρμενικό κράτος ολοκλήρωσε τελικώς τη διάνοιξή της το 2003.

## Παραπομπές


Βοροταν
Βιτάλε Α΄ Μικιέλ

Ο **Βιτάλε Α΄ Μικιέλ** (Ιταλικά : *Vitale I Michiel*, πέθανε το 1102) ήταν ο 33ος παραδοσιακός και ο 30ος ιστορικός Δόγης της Βενετίας (1095 - 1102). Ο Βιτάλε Α΄ Μικιέλ ήταν μέλος των 12 *"Αποστολικών Οικογενειών"*, παντρεύτηκε τη Φελίτσια Κορνάρο που είχε μεγάλη επίδραση στην πολιτική του. Ο Πάπας Ουρβανός Β΄ κήρυξε την Α΄ Σταυροφορία αλλά ο Βιτάλε Α΄ Μικιέλ αρνήθηκε στην αρχή συμμετοχή επειδή δεν είδε εμπορικά κέρδη για τη Δημοκρατία της Βενετίας. Τα τρία αδέλφια Ευστάθιος Γ΄ της Βουλώνης, Γοδεφρείδος του Μπουιγιόν και Βαλδουίνος Α΄ της Ιερουσαλήμ αναχώρησαν το Αύγουστο του 1096 από τη νότια Ιταλία με 120 πλοία και 40.000 άντρες από ολόκληρη την Ευρώπη.

## Συμμετοχή στην Α΄ Σταυροφορία

Όταν ο Βιτάλε Α΄ Μικιέλ είδε πανευρωπαϊκή συμμετοχή άλλαξε γνώμη, αποφάσισε και δική του συμμετοχή, θεωρούσε ότι τα κέρδη για τη Βενετία ήταν βέβαια σε περίπτωση επιτυχίας ενώ σε αντίθετη περίπτωση θα είχαν κέρδη οι αντίπαλες Ιταλικές πόλεις που συμμετείχαν. Τον Ιούλιο του 1099 εξέπλευσε από τη Βενετία με 207 πλοία για τη συμμετοχή του στην Α΄ Σταυροφορία, ο Βιτάλε Α΄ Μικιέλ διόρισε τον γιο του Βιτάλε Τζιοβάννι και τον επίσκοπο του Καστέλο Ενρίκο Κονταρίνι αρχηγούς του στόλου. Τον Δεκέμβριο του 1099 ο Βενετσιάνικος στόλος συνέλαβε εχθρικά πλοία στη Ρόδο και τα βύθισε. 

Ο Βενετσιάνικος στόλος αναχώρησε για την Ανατολή την ίδια εποχή που ο Γοδεφρείδος του Μπουιγιόν κατέλαβε την Ιερουσαλήμ. Οι εχθρικές δυνάμεις είχαν κόψει από τον Γοδεφρείδο την ικανότητα να δεχτεί βοήθεια και προχώρησε σε διαπραγματεύσεις με τους Βενετούς, θα είχαν δικαίωμα να διατηρήσουν το τέταρτο των περιοχών που θα κατακτούσαν αφορολόγητα και χωρίς τέλη. Οι Σταυροφόροι επέστρεψαν σε έναν χρόνο με οστά του Αγίου Νικολάου από τον τάφο του στη Μύρα που τοποθετήθηκαν στον ναό του Αγίου στο Λίντο και τα οστά του Αγίου Θεοδώρου του Μάρτυρα.
O Βιτάλε παρενέβη υπέρ της Ματθίλδης της Τοσκάνης για την αγορά της Φερράρα (1101) και απέκτησε σημαντικά εμπορικά κέρδη. Πέθανε την άνοιξη του 1102 και τάφηκε στη Βασιλική του Αγίου Μάρκου.

## Οικογένεια

Γιος του ήταν ο Ζουάνε Μικιέλ που παντρεύτηκε την Έλενα Μπέμπο, κόρη της Φελίτσια Ορσεόλο και εγγονή του δόγη Οττόνε Ορσεόλο, μαζί απέκτησαν τον μετέπειτα δόγη Ντομένικο Μικιέλ.

## Παραπομπές
 		


## Πηγές

*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. 1013434714

## Εξωτερικοί σύνδεσμοι

*Οι δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Ιταλοί του 12ου αιώνα
Κατηγορία:Δόγηδες της Βενετίας του 12ου αιώνα
Κατηγορία:Οικογένεια Μικιέλ
Ιούστος

Ο **Ιούστος** ήταν βυζαντινός στρατηγός του 6ου  αιώνα, ανιψιός του αυτοκράτορα Ιουστίνου Α΄ και ξεάδελφος του Αυτοκράτορα Ιουστινιανού Α΄. Τα ονόματα των γονέων του είναι άγνωστα, αλλά είναι γνωστό ότι ήταν αδελφός του Βοραΐδη και του Γερμανού. 

Εμφανίζεται για πρώτη φορά στις πηγές το 532 την τελευταία μέρα της στάσης του Νίκα όπου μαζί με τον αδελφό του Βοραΐδη συνέλαβαν τον Υπάτιο στον Ιππόδρομο της Κωνσταντινούπολης και τον παρέδωσαν μαζί με τον αδελφό του Πομπήιο στον Ιουστινιανό.

Το 531 στάλθηκε με άλλους αξιωματούχους στην Ιεράπολη όπου ο Καβάδης Α΄ της Περσίας είχε εισβάλει στη Συρία. Έγραψε στον Βελισάριο καλώντας τον να ενωθεί μαζί τους αλλά ο τελευταίος αποφάσισε να αντιμετωπίσει τους Σασσανίδες στην Δάρα οι υπόλοιποι τον ακολούθησαν, εκτός του Ιούστου, ο οποίος παρέμεινε στην Ιεράπολη με μια μικρή δύναμη.

Σε 543 οδήγησε τον βυζαντινό στρατό κατά των Περσών κοντά στην Μαρτυρόπολις και από εκεί στο Περσικό σύνορο όπου αποκόμισε μικρή λεία, και στη συνέχεια επέστρεψε. Το 544,  αρρώστησε και πέθανε.

## Παραπομπές


## Πηγές
* 
* 

Κατηγορία:Δυναστεία του Ιουστινιανού
Κατηγορία:Βυζαντινοί του 6ου αιώνα
Κατηγορία:Βυζαντινοί στρατηγοί
Βιτάλε Φαλιέρ

Ο **Βιτάλε Φαλιέρ** (Ιταλικά : *Vitale Falier*, πέθανε το 1095) ήταν ο 32ος Δόγης της Βενετίας (1084 - 1095). Ο Βιτάλε Φαλιέρο ήταν μέλος ευγενούς Βενετσιάνικης οικογένειας από το Φάνο, συμμετείχε στο Συμβούλιο που είχε ρόλο να συμβουλεύει τον δόγη. Έγινε Δόγης της Βενετίας χάρη σε μια επανάσταση που ανέτρεψε τον Δεκέμβριο του 1084 τον προηγούμενο δόγη Ντομένικο Σέλβο με επικεφαλής τον ίδιο όπως και πολλούς άλλους. Είναι ο πρώτος δόγης της Βενετίας για τον οποίο υπάρχει προσωπογραφία που του είχαν ζωγραφίσει στο Υψηλό βωμό στην Βασιλική του Αγίου Μάρκου. 

## Νίκες επί των Νορμανδών

Την εποχή που έγινε δόγης η Βενετία είχε συμμαχήσει με την Βυζαντινή Αυτοκρατορία στον πόλεμο εναντίον του Ροβέρτου Γυισκάρδου. Την άνοιξη του 1095 ο Βενετσιάνικος στόλος πέτυχε σημαντική νίκη στην σημερινή Αλβανία, εκδικήθηκε την ήττα του Σέλβο στην Κέρκυρα. Η μεγάλη φήμη που είχε αποκτήσει με την νίκη του επικυρώθηκε με την επίσκεψη του αυτοκράτορα Ερρίκου Δ΄ που συμμάχησε μαζί του εναντίον του πάπα. Ο Βιτάλε Φαλιέρ ολοκλήρωσε την οικοδόμηση του Καθεδρικού ναού του Αγίου Μάρκου. Στο τέλος της βασιλείας του η Βενετία δέχτηκε τεράστιο πλήγμα από έναν σεισμό, ένα τσουνάμι και μια επιδημία πείνας. Ο Βιτάλε Φαλιέρο πέθανε τον Δεκέμβριο του 1095, παντρεύτηκε την Κορνέλλα Μπέμπο και ο γιος του Ορντελάφο Φαλιέρ έγινε ο 34ος δόγης.

## Παραπομπές
 		


## Πηγές

*Rendina, Claudio (1989). I dogi. Storia e segreti. Rome: Newton Compton.

## Εξωτερικοί σύνδεσμοι

*Οι δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Αποαποικιοποίηση της Ωκεανίας

Η **αποαποικιοποίηση της Ωκεανίας** συνέβη μετά το Β΄ Παγκόσμιο Πόλεμο, όταν έθνη στην Ωκεανία απέκτησαν την ανεξαρτησία τους από τη μετάβαση από την Ευρωπαϊκή αποικιοκρατία στην πλήρη ανεξαρτησία.

Ενώ οι περισσότερες χώρες της Ωκεανίας έχουν συγκεκριμένη ημέρα ανεξαρτησίας, η ανεξαρτησία της Αυστραλίας και της Νέας Ζηλανδίας ήταν σταδιακή διαδικασία και δεν μπορεί να συνδέεται σαφώς με μια συγκεκριμένη ημερομηνία. Οι περισσότερες βρετανικές αποικίες στην Αυστραλία κέρδισαν υπεύθυνη κυβέρνηση κατά τη δεκαετία του 1850, όπως και η Νέα Ζηλανδία το 1856. Αυτό επισημοποιήθηκε στην κατάσταση ντομίνιον το 1900, αλλά το Ηνωμένο Βασίλειο ντε γιούρε διατηρούσε ορισμένες αρμοδιότητες που δεν. *Εκ των πραγμάτων* είναι κυρίαρχα από τη δεκαετία του 1920, αλλά η Αυστραλία και η Νέα Ζηλανδία αρνήθηκαν επίσημη αναγνώριση της δικής τους πλήρους κυριαρχίας, όταν τους προσφέρθηκρ μέσω του Καταστατικού του Γουέστμινστερ το 1931, πριν την αποδεχθούν αντίστοιχα το 1942 και το 1947.

## Χρονοδιάγραμμα

## Δείτε επίσης

* Αποικιοκρατία
*Αποαποικιοποίηση

## Σημειώσεις

Κατηγορία:Ιστορία της Ωκεανίας
Κατηγορία:Αποαποικιοποίηση
Μπομπόλιουστσι

Το **Μπομπόλιουστσι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

Προ του Πολέμου της Βοσνίας, το χωριό του Μπομπόλιουστσι αποτελούσε μέρος του Δήμου του Ντρβαρ, ο οποίος επίσης ευρίσκεται εντός της Ομοσπονδίας της Βοσνίας και Ερζεγοβίνης, όμως εντός του Καντονιού 10.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Κατηγορία:Οικισμοί του Μπίχατς με σερβική πληθυσμιακή πλειοψηφία
Νέα Οδός Α.Ε.

μικρογραφία|300x300εσ|Το λογότυπο της Νέας Οδού Α.Ε.
Η **Νέα Οδός Α.Ε.** είναι εταιρεία δημοσίων έργων της Ελλάδας, η οποία από το 2010 έχει αναλάβει την κατασκευή και λειτουργία του μεσαίου τμήματος της Ιόνιας Οδού (Αυτοκινητόδρομος 5) (τμήμα Αντίρριο-Ιωάννινα), ενός τμήματος του Αυτοκινητοδρόμου 1 μήκους περίπου 172,5 χιλιομέτρων από τον Ανισόπεδο Κόμβο Μεταμόρφωσης Αττικής μέχρι τον Α/Κ Σκάρφειας του Μαλιακού Κόλπου, καθώς και του συνδετήριου κλάδου του Α1 (Α11), από το Σχηματάρι μέχρι την Χαλκίδα.

Μέτοχος  της εταιρείας είναι ο όμιλος ΓΕΚ ΤΕΡΝΑ
[μικρογραφία|Τμήμα της [Ιόνια Οδός|Ιόνιας Οδού.]]
[μικρογραφία|Τμήμα του [Αυτοκινητόδρομος 1 (Αθήνα - Θεσσαλονίκη - Εύζωνοι)|Α1 που είναι μέρος της Νέας Οδού ΑΕ.]]
[μικρογραφία|Τμήμα του [Αυτοκινητόδρομος Σχηματαρίου-Χαλκίδας|Α11 (πριν την συντήρηση του 2015).]]

## Τμήματα

### Ιόνια Οδός (τμήμα Αντίρριο-Ιωάννινα)

Το μεγαλύτερο τμήμα της Ιόνιας Οδού κατασκευάστηκε από την Νέα Οδό Α.Ε. (εκτός από την παράκαμψη Άρτας) και παραδόθηκε στην κυκλοφορία το 2017. Πλέον γίνονται εργασίες συντήρησης.

### Αυτοκινητόδρομος 1 (τμήμα Σκαρφεία-Μεταμόρφωση)

Το τμήμα αυτό του Αυτοκινητοδρόμου 1 κατασκευάστηκε από το πρώην Υ.ΠΕ.ΧΩ.Δ.Ε. και πλέον σε αυτό το τμήμα γίνονται εργασίες συντήρησης από την Νέα Οδό.

### Αυτοκινητόδρομος 11 (Σχηματάρι-Χαλκίδα)

Ο Αυτοκινητόδρομος Σχηματαριού-Χαλκίδας κατασκευάστηκε και ολοκληρώθηκε από το πρώην Υ.ΠΕ.ΧΩ.Δ.Ε. και πλέον γίνονται εργασίες συντήρησης από την Νέα Οδό. Σημαντικές εργασίες συντήρησης από την Νέα Οδό στο τμήμα αυτό έγιναν το 2015 με ασφαλτόστρωση και βάψιμο των λωριδών στην άσφαλτο.

## Χάρτης

* Διαδραστικός χάρτης ''Νέα Οδός''

## Παραπομπές


## Εξωτερικοί σύνδεσμοι

* Ο επίσημος ιστότοπος της Νέας Οδού Α.Ε.

Κατηγορία:Αυτοκινητόδρομοι της Ελλάδας
Κατηγορία:Ελληνικές επιχειρήσεις
Αντρέας Χόφμαν

Ο **Αντρέας Εμίλ Χόφμαν** (*Andreas Emil Hofmann*, γεννήθηκε  16 Δεκεμβρίου 1991) είναι Γερμανός αθλητής του στίβου που αγωνίζεται στον ακοντισμό.

## Καριέρα
Κέρδισε το Ευρωπαϊκό Πρωτάθλημα Στίβου Εφήβων 2009. Ο πρώτος του αγώνας σε ανώτερο επίπεδο ήταν στο Ευρωπαϊκό Πρωτάθλημα Στίβου 2014. Τερμάτισε έκτος στο Παγκόσμιο Πρωτάθλημα Στίβου 2015 και 8ος στο Παγκόσμιο Πρωτάθλημα Στίβου 2017. Κέρδισε το ασημένιο μετάλλιο στο Ευρωπαϊκό Πρωτάθλημα Στίβου 2018 με επίδοση 87.60 μ.

Το ατομικό του ρεκόρ είναι 92.06 μέτρα, το 8ο καλύτερο όλων των εποχών στον ακοντισμό.

## Ατομικά ρεκόρ ανά περίοδο

* 2008 - 65.03
* 2009 - 77.84
* 2010 - 66.75
* 2011 - 73.98
* 2012 - 80.81
* 2013 - 75.56
* 2014 - 86.13
* 2015 - 86.14
* 2016 - 85.42
* 2017 - 91.07
* 2018 - **92.06**

## Παραπομπές


Κατηγορία:Γερμανοί αθλητές του στίβου
Κατηγορία:Ακοντιστές
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Νικητές Diamond League
Σονάτα για πιάνο No. 14 (Μότσαρτ)

Η **Σονάτα για πιάνο No. 14**, σε Ντο ελάσσονα, K. 457 είναι μία σονάτα του Βόλφγκανγκ Αμαντέους Μότσαρτ, η οποία γράφτηκε το 1784, με συγκεκριμένη ημερομηνία ολοκλήρωσης στις 14 Οκτωβρίου του 1784, βάσει των προσωπικών αρχείων του ίδιου του συνθέτη. Το έργο κυκλοφόρησε τον Δεκέμβριο του 1785, μαζί με τη Fantasia σε Ντο ελάσσονα, από τον εκδοτικό οίκο Artaria, o οποίος ήταν κι ο οίκος που συχνότερα εξέδιδε έργα του. Πρόκειται επίσης για τη δεύτερη και τελευταία σονάτα του γραμμένη σε ελάσσονα κλίμακα (η άλλη είναι  η K. 310 / 300d).

Το εμπρός φύλλο της σονάτας είχε αφιέρωση στην Τερέσα φον Τράτνερ, η οποία ήταν μαθήτρια του συνθέτη. Η ολοκλήρωση του έργου κράτησε περίπου 10 χρόνια.  Το έργο έχει τρία μέρη: I. Molto allegro, 4/4, II. Adagio, 4/4,  σε Σι ύφεση μείζονα και III. Allegro assai, 3/4. Μία μέση διάρκεια της σονάτας διαρκεί περίπου 18 λεπτά. 

## Παραπομπές


## Αναφορές
*Richner, Thomas. *Orientation for Interpreting Mozart's Piano Sonatas*. New York: Teachers College, Columbia University, 1953.
*Mercado, Maria R. *The Evolution of Mozart's Pianistic Style*. United States of America: Southern Illinois UP, 1992.
*Wolf, Eugene K. "The Rediscovered Autograph of Mozart's Fantasy and Sonata in C Minor, K. 475/457." *The Journal of Musicology* **10** (1992).

## Εξωτερικοί σύνδεσμοι
* Recording from Serg van Gennip.
* Performance of Fantasy and Sonata by Paavali Jumppanen from the Isabella Stewart Gardner Museum in MP3 format

14
Κατηγορία:Συνθέσεις σε Ντο ελάσσονα
Κατηγορία:Συνθέσεις του 1784
Κατηγορία:Μουσική με αφιέρωση
Μάγκνους Κιρτ

Ο **Μάγκνους Κιρτ** (γενν. 10 Απριλίου 1990) είναι Εσθονός αθλητής του στίβου που εξειδικεύεται στον ακοντισμό.

## Καριέρα
Συμμετείχε στο Παγκόσμιο Πρωτάθλημα Στίβου 2015, χωρίς να προκριθεί στον τελικό. Δεν κατάφερε να προκριθεί στους τελικούς των Ολυμπιακών Αγώνων 2016 και του Ευρωπαϊκού Πρωταθλήματος Στίβου 2016. Στο Παγκόσμιο Πρωτάθλημα Στίβου 2017 κατέκτησε την 11η θέση. Στο Ευρωπαϊκό Πρωτάθλημα Στίβου 2018 κατέκτησε το χάλκινο μετάλλιο με επίδοση 85.96 μ. Κατέκτησε τον τίτλο του Diamond League για το 2019.

Έχει στην κατοχή του το εθνικό ρεκόρ με βολή 90.61 μέτρων.

## Ατομικά ρεκόρ ανά περίοδο

* 2009 – 72.97
* 2010 – 71.41
* 2011 – 70.07
* 2012 – 76.97
* 2013 – 79.82
* 2014 – 79.70
* 2015 – 86.65
* 2016 – 84.47
* 2017 – 86.06
* 2018 – 89.75
*2019 – **90.61**

## Παραπομπές


Κατηγορία:Εσθονοί αθλητές του στίβου
Κατηγορία:Ακοντιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Νικητές Diamond League
Ρομπέρτο Μπερτολίνι

Ο **Ρομπέρτο Μπερτολίνι** (γενν. 10 Σεπτεμβρίου 1985) είναι Ιταλός αθλητής του στίβου που εξειδικεύεται στον ακοντισμό.

Κατέκτησε το ασημένιο μετάλλιο στους Μεσογειακούς Αγώνες 2018. Συμμετείχε στο Ευρωπαϊκό Πρωτάθλημα Στίβου 2016 και 2018.

## Ατομικά ρεκόρ ανά σεζόν

## Παραπομπές
* Ρομπέρτο Μπερτολίνι *[[Διεθνής Ένωση Ομοσπονδιών Κλασικού Αθλητισμού]].*

Κατηγορία:Ιταλοί αθλητές του στίβου
Κατηγορία:Ακοντιστές
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ιταλικού Πρωταθλήματος Στίβου
Αστραχάν (αποσαφήνιση)

Ο όρος **Αστραχάν** μπορεί να αναφέρεται σε:

* Άστραχαν, πόλη της Ρωσίας.
* Περιφέρεια Άστραχαν, περιφέρεια (ομοσπονδιακό υποκείμενο) της νοτιοδυτικής Ρωσίας.
Νικόλαος Οικονομίδης (μαθηματικός)

Ο **Νικόλαος Οικονομίδης** ήταν Έλληνας μαθηματικός, καθηγητής και συγγραφέας. Ήταν καθηγητής Μαθηματικής Ανάλυσης στο Τμήμα Μαθηματικών του Α.Π.Θ από τον Νοέμβριο του 1967 μέχρι τον Ιανουάριο του 1984.

## Βιογραφία
Γεννήθηκε το 1930 στην Έδεσσα. Από το 1948 έως το 1953 σπούδασε στο Τμήμα Μαθηματικών του Α.Π.Θ. Το 1959, πήρε το διδακτορικό του δίπλωμα με την εργασία του με θέμα Συστήματα και μορφαί συνόλων Μετρικού Χώρου.

Δύο χρόνια αργότερα διορίσθηκε επιμελητής στο Μαθηματικό Σπουδαστήριο του Α.Π.Θ.. Τον Σεπτέμβριο του 1963 διορίστηκε έκτακτος καθηγητής στην Δ ΄ τακτική έδρα της Μαθηματικής Επιστήμης.

## Βιβλιογραφία
Ο Οικονομίδης έγραψε τα παρακάτω βιβλία για να εξυπηρετήσει τις διδακτικές υποχρεώσεις του.

* Διαφορικαί Εξισώσεις, τεύχος Α (1967), τεύχος Β (1968)
* Γενικά Μαθηματικά (1969)
* Στοιχεία Γενικής Τοπολογίας (1971)
* Μιγαδικαί Συναρτήσεις μιας Μιγαδικής Μεταβλητής (1978)

Κατηγορία:Έλληνες μαθηματικοί
Κατηγορία:Έλληνες συγγραφείς του 20ού αιώνα